stanford-oval/wikipedia huggingface dataset:
Bargteheide

| Bargteheide |
| --- | --- |
 Bargteheiden kaupungintalo.
 lippu:  vaakuna
 Bargteheide
 Koordinaatit: 53°43′N, 10°16′E 
Valtio:  Saksa
Osavaltio:  Schleswig-Holstein
Piirikunta:  Stormarn
Hallinto:  
 – Asutustyyppi:  Kaupunki
 – Pormestari:  Henning Görtz
Pinta-ala:  
 – Kokonaispinta-ala:  15,83 km²
Väkiluku (31.12.2008):  14 882
 – Väestötiheys:  940 as./km²
Aikavyöhyke:  UTC+1
 – Kesäaika:  UTC+2
Postinumero:  22941 Bargteheide
 
 www.bargteheide.de 
Infobox OKVirheellinen NIMI-arvo: 
Bargteheide (alasaksaksi Bartheil) on kaupunki Saksassa Schleswig-Holsteinin osavaltion Stormarnin piirikunnassa. Asukkaita Bargteheidessa oli 31. joulukuuta 2008 14 882, joista naisia oli 7 745 ja miehiä 7 137. Kaupungin pinta-ala on 15,83 km² ja väestötiheys 940 as./km² (31.12.2008). Bargteheiden pormestari on Henning Görtz.
Bargteheidesta on matkaa etelässä sijaitsevaan Ahrensburgiin kuusi kilometriä, koillisessa sijaitsevaan Bad Oldesloeen 14 km ja koillisessa sijaitsevaan Lyypekkiin 35 km. Kaupunki sijaitsee Bundesautobahn 1- (A1) ja Bundesautobahn 21 (A21) -moottoriteiden risteämäkohdassa.
Bargteheiden ystävyyskaupunkeja ovat Déville-lès-Rouen Ranskassa (vuodesta 1969) ja Żmigród Puolassa (vuodesta 2001).
Tunnettuja asukkaita

David Kross (s. 1990), näyttelijä
Aiheesta muualla

Kuvia tai muita tiedostoja aiheesta Bargteheide Wikimedia Commonsissa
Viralliset kotisivut (saksaksi)
Büdelsdorf

| Büdelsdorf |
| --- | --- |
 lippu:  vaakuna
 Büdelsdorf
 Koordinaatit: 54°19′N, 9°41′E 
Valtio:  Saksa
Osavaltio:  Schleswig-Holstein
Piirikunta:  Rendsburg-Eckernförde
Pinta-ala:  
 – Kokonaispinta-ala:  6,24 km²
Korkeus:  9 m m
Väkiluku:  10 244 (31,12,2016)
 
 www.buedelsdorf.de Kotisivut  
Infobox OKVirheellinen NIMI-arvo: 
Büdelsdorfin sijainti Rendsburg-Eckernförden piirikunnassa; pienessä kuvassa piirikunnan sijainti Schleswig-Holsteinissa.
Büdelsdorf (tansk. Bydelstorp) on kaupunki Schleswig-Holsteinin osavaltiossa Pohjois-Saksassa. Se sijaitsee Kielin kanavan varrella Rendsburgin kaupungin pohjoispuolella.
Historia

Varhaisimmat merkit asutuksesta nykyisen Büdelsdorfin alueelta ovat suppilopikarikulttuurin ajalta 3400 eaa. Myös pronssikaudelta (noin 1500 eaa.) ja varhaisroomalaiselta rautakaudelta (noin 500 eaa.) on tehty löytöjä. Büdelsdorf kuului 1200-luvulla tanskalaiseen Fræzlæt-nimiseen hallintoalueeseen ja myöhemmin Eckernförden piirikuntaan (1867–1878), Rendsburgin piirikuntaan (1878–1970). Vuodesta 1970 Büdelsdorf on ollut osa Rendsburg-Eckernförden piirikuntaa.
Büdelsdorfin tarkat hallinnolliset rajat määriteltiin vuonna 1779. Tuolloin paikkakunnalla asui parisen sataa ihmistä. Vuonna 1784 valmistunut Eiderin kanava kohensi paikkakunnan liikenteellistä ja taloudellista asemaa. Vuonna 1827 perustettiin rautavalimo Carlshütte, joka oli alueen ensimmäinen teollisuusyritys ja kaupungin taloudellinen moottori pitkän aikaa. Nykyisin Carlshütten tuotantolaitoksissa on taide- ja kulttuurikeskus Kunst in der Carlshütte (KiC). Kielin kanava avattiin 1890-luvulla. Vuonna 1900 Büdelsdorfin väkiluku oli noin 3 000 ja vuonna 1940 kuutisen tuhatta. Toisen maailmansodan jälkeinen pakolaistulva kasvatti väkiluvun 9 000:een. Büdelsdorf sai kaupunkioikeudet 1. tammikuuta 2000.
Talous ja liikenne

Büdelsdorfissa oli noin 660 yritystä vuonna 2003. Tunnetuimpia yrityksiä ovat Ahlmann Baumaschinen GmbH ja ACO Severin Ahlmann GmbH & Co. KG sekä freenet AG. Kustannusyhtiö Schleswig-Holsteinische Zeitungsverlagilla on painokeskus kaupungissa.
Büdelsdorf sijaitsee moottoriteiden A 7 ja A 210 varrella. Kaupungin läheisyydessä kulkee myös valtatie B 202, B 203 sekä B 77. Büdelsdorfin läpi johtaa rautatielinja Kielistä Rendsburgin kautta Husumiin sekä Hampurista Rendsburgin kautta Flensburgiin.
Aiheesta muualla

Wikimedia Commonsissa on kuvia tai muita tiedostoja aiheesta .
Kaupungin verkkosivusto
Suomen Merimieskirkko

| Suomen Merimieskirkko |
| --- | --- |
 Suomen Merimieskirkko Lontoossa
Perustettu:  1875
Toimiala:  kirkollinen työ ulkosuomalaisten parissa
Kotipaikka:  Provianttikatu 4 Helsinki, Suomi
Toiminta-alue:  pääsääntöisesti Eurooppa
Puheenjohtaja:  Timo Lappalainen
Pääsihteeri:  Hannu Suihkonen
Aiheesta muualla
Sivusto
Infobox OKNimi-testi OK: 
Suomen Merimieskirkko ry (ruots. Finlands Sjömanskyrka rf) on merimieslähetystä Suomessa sekä ulkomailla tekevä yhdistys, joka on perustettu vuonna 1875. Yhdistyksen päämaja sijaitsee Helsingissä. Merimieskirkko toimii nykyisin Suomessa 12 satamassa ja ulkomailla yli 10 paikkakunnalla.
Merimieskirkkojen palvelujen käyttäjiä ovat erityisesti suomalaisissa kauppalaivoissa työskentelevät merimiehet sekä ulkosuomalaiset. Heidän lisäkseen kirkoilla vierailee muun muassa rekkamiehiä, au paireja, opiskelijoita, interreilaajia, motoristeja, erilaisia ryhmiä, turisteja sekä ulkomailla työskenteleviä suomalaisia.
Suomen Merimieskirkko on SOSTEn jäsenjärjestö. Lisäksi Suomen Merimieskirkko vuodesta 2019 lähtien Suomen Ekumeenisen Neuvoston kumppanuusjärjestö.
Historia

Suomen Merimieskirkko perustettiin vuonna 1875 nimellä Suomalaisten merimiesten ulkomaan satamissa sielunhoitoyhtiö. Viisi vuotta myöhemmin (1880) lähetettiin ensimmäinen merimiespappi Elis Bergroth Englantiin Grimsbyn satamaan. Merimieslähetysasemia perustettiin sittemmin muun muassa Lontooseen, Hampuriin, Antwerpeniin ja Rotterdamiin sekä lähes kaikkiin Euroopan merkittävimpiin satamakaupunkeihin. Australiassa lähetysasemia oli Melbournessa ja Sydneyssä. San Franciscoon ja New Yorkiin perustetut merimieslähetysasemat siirtyivät myöhemmin amerikansuomalaisten hoidettaviksi. Tilapäistä toimintaa seura on harjoittanut noin 110 paikkakunnalla.
Suomessa lähetysasemia toimi Viipurissa, Kotkassa, Helsingissä, Hangossa, Turussa, Porin Reposaaressa, Vaasan Vaskiluodossa sekä Oulussa.
Vuonna 1898 Merimieslähetysseura lähetti siirtolaispappeja Yhdysvaltoihin. Seuralla oli lisäksi toinen siirtolais- ja merimieslähetysasema Montrealissa. Siirtolaislähetystä on harjoitettu myös muun muassa Hangossa, Lontoossa ja Melbournessa. Vuonna 1924 perustettiin Helsinkiin merimieslähetysopisto. Samana vuonna perustettiin myös Suomen Kokki- ja Stuerttikoulu, joka koulutti kokkeja ja talousesimiehiä suomalaisia laivoja varten. Koulun toiminta lopetettiin 1966, kun valtion ylläpitämät merimiesammattikoulut ottivat koulutuksen hoitaakseen.
Merimieskirkko julkaisee Merimieskirkko-nimistä aikakauslehteä. Se on perustettu nimellä Merimiehen Ystävä vuonna 1882. Nykyisin lehti ilmestyy kolme kertaa vuoden aikana ensimmäisen numeron ollessa yhdistyksen toimintakertomus. 1990-luvulla Suomen Merimieslähetysseura muutti nimensä nykyiseen muotoon Suomen Merimieskirkko ry:ksi.
Toiminta

Suomen Merimieskirkko palvelee kaikkia liikkuvia ihmisiä ja ulkosuomalaisia. Merimieskirkko tekee evankelis-luterilaisen kirkon työtä ulkomailla ja toteuttaa kansainvälistä diakoniaa Suomen satamissa. Yhteensä Suomen Merimieskirkon tapahtumissa käy 250 000 henkilöä vuodessa.
Vuonna 2023 yhdistyksen hallituksen puheenjohtajana toimii Timo Lappalainen ja pääsihteerinä Hannu Suihkonen.
Suomen merimieskirkko tekee kristillistä, kulttuurista ja sosiaalista työtä. Työtä tekevät merimiespapit, sosiaalikuraattorit, taloushenkilökunta, projektityöntekijät sekä laaja vapaaehtoisten joukko. Merenkulkijoita tavataan laivoilla ja heidän palveluunsa kohdistetaan erityistä huomiota sielunhoidon, virkistys- ja vapaa-ajantoiminnan sekä kuljetuspalvelun avulla. Merimieskirkoilta käsin tehdään työtä erityisesti eritystilanteisiin joutuneiden keskuudessa sairaaloissa, vankiloissa ym. laitoksissa. Yhä enemmän on tarvetta perhetyöhön ja lapsi- ja nuorisotyöhön. Työtä tehdään lisääntyvässä määrin ikääntyvien suomalaissiirtolaisten keskuudessa, joiden vanhuusiän ongelmia vierauden tunne usein lisää. Lontoon merimieskirkossa on myös majoitustilat.
Suomessa tehtävän merimieskirkkotyön pohjana on ns. anglo-amerikkalainen malli, jolla tarkoitetaan oman maan satamissa ja paikallisin voimin (näistä suurin on katolisen kirkon Stella Maris -järjestö) toteutettavaa kansainvälistä toimintaa. Merimieskirkko on avoinna kaikille merenkulkijoille kansallisuuteen ja uskontunnustukseen katsomatta. Sen rahoitus on usein paikallisten vastuulla ja toiminnassa vapaaehtoisten osuus on merkittävä.
Työmuoto, jonka erityisesti suomalaiset ovat kehittäneet, on laivapappi- tai laivakuraattoritoiminta. Tässä työmuodossa työ viedään laivoille mukana purjehtivien pappien ja muiden työntekijöiden seilatessa viikon kaksi, joskus jopa pidempäänkin laivan mukana. Työn idea on olla matkassa ja elämäntilanteessa mukana, tehdä merenkulkijan apuna tämän työtä ja siinä äärellä mahdollistaa luottamukselliset keskustelut. Työ on saanut niin merenkulkijoiden kuin varustamoidenkin varauksettoman tuen.
Uusimpia merimieslähetyksen toimintamuotoja on kotimaisten huviveneilijöiden palvelu.
Merimieskirkolla on oma kirkkoviini, jota voi ostaa Alkosta. Viini on valmistettu Malagassa.
Nykyiset toimipaikat

Merimieskirkko toimii Suomessa seitsemässä satamassa, joissa sillä on oma tai vuokrattu toimitila (Hamina, Helsinki (Vuosaari), Kemi, Kokkola, Oulu, Raahe, Rauma ja Turku). Haminan merimieskirkon satamakuraattori käy laivoilla myös Kotkan satamassa, Kemin merimieskirkon satamakuraattori Torniossa, Rauman merimieskirkon satamakuraattori Porissa ja Turun merimieskirkon satamakuraattori Naantalissa.
Ulkomailla Suomen Merimieskirkolla on toimipaikka viidessä eri Euroopan maassa Belgiassa (Brysselissä ja Antwerpenissa), Puolassa, Isossa-Britanniassa, Luxemburgissa, Alankomaissa, Kreikassa sekä jonkin verran myös Kaukoidässä.
Talous > Rahoitus

| Rahoituksen lähde | 2018 | 2017 | 2016 | 2015 | 2014 | 2013 | 2012 |
| --- | --- | --- | --- | --- | --- | --- | --- |
| Opetus- ja kulttuuriministeriön yleisavustus nuorisojärjestöille | - | 18 000 € | 22 000 € | 33 000 € | 38 000 € | 38 000 € | 38 000 € |
Counter-Striken major-turnaukset

| Counter-Striken major-turnaukset (Majorit) |
| --- | --- |
 Columbuksen major-turnauksen pokaali vuonna 2016.
Laji:  elektroninen urheilu
Maa(t):  Kansainvälinen
Perustettu:  2013
Joukkueita:  16 (2013–2017) 24 (2018–)
Counter-Striken major-turnaukset eli Majorit ovat Valven sponsoroima suuri Counter-Strike-pelisarjaan keskittyvä turnaus. Ensimmäinen Major Counter-Strike: Global Offensivessa järjestettiin vuonna 2013 Jönköpingissä, Ruotsissa. Viimeinen Major Global Offensivessa pelattiin toukokuussa 2023. Ensimmäiset Majorit uuden Counter-Strike 2:n parissa järjestettiin Kööpenhaminassa, Tanskassa maaliskuussa 2024.
Historia

Ensimmäinen merkittävä kansainvälinen turnaus oli vuonna 2001 Counter-Strikessa järjestetty Cyberathelete Professional League Winter Championship. Lähivuosina järjestettiin myös CPL:n turnauksia, World Cyber Games, Electronic Sports World Cup ja Intel Extreme Masters. Monia varhaisia turnauksia hallitsivat ruotsalaiset joukkueet, mutta puolalainen Golden Five oli silti menestynein joukkue. Myös monet joukkueet muualta maailmasta voittivat kilpailuja, kuten Team 3D, NoA, mibr ja WeMade FOX.
Valve ilmoitti 16. syyskuuta 2013 ensimmäisen Global Offensive -maailmanmestaruuskisojen järjestämisestä Jönköpingissä, Ruotsissa. Ottelun potiksi julkistetiin 250 000 dollaria ja sitä isännoi DreamHack. Osa rahoista oli saatu lahjoituksena pelaajilta pelin Arms Deal -päivityksen kautta, joka antoi pelaajille mahdollisuuden ostaa pelin sisäisiä skinejä. Turnaus järjestettiin marraskuun lopulla, ja sen voitti ruotsalainen Fnatic finaalissa Ninjas in Pyjamasia vastaan. Dreamhack 2013:n jälkeen Valve ilmoitti tekevänsä yhteistyötä turnauksen järjestäjien kanssa isännöidäkseen kolme Majoria vuodessa. Majorit ovat Global Offensive -skenen arvostetuimpia turnauksia ja pelaajan kokemusta arvioidaan useasti Major-turnauksien perusteella.
Varhaisia Majoreja hallitsivat edelleen ruotsalaiset joukkueet, kun Fnatic ja NiP voittivat yhdessä neljä kuudesta ensimmäisestä majorista. Lopulta kuitenkin myös muut joukkuueet alkoivat saamaan tulosta. Vuosien varrella Valve on muuttanut paljon karsintatapaa ja antanut pelikieltoja.
Järjestelmä > Karsinta

Majorit ovat siinä mielessä avoin turnaus, että mukaan voi päästä heikompikin Counter-Strike-joukkue, jos he pelaavat täydellisesti. Prosessi alkaa sarjalla sekä avoimia, että suljettuja karsintoja eri alueilla. Kuka tahansa voi osallistua avoimiin karsintaotteluihin, kun taas suljetut karsintaottelut on varattu korkeammalla sijaitseville joukkueille, jotka eivät ole automaattisesti päässeet seuraavaan vaiheeseen muilla tavoilla.
Joukkueet, jotka karsiutuvat täältä, jatkavat sarjaan alueellisia merkittäviä ranking-karsintoja tai lyhennettynä RMR:itä. Nämä ovat tyypillisesti eurooppalainen RMR A, eurooppalainen RMR B, amerikkalainen RMR, sekä Aasian ja Tyynenmeren RMR. Nämä ovat LAN-tapahtumia, jotka määrittävät Majorin mahdolliset kilpailijat. Euroopan RMR-sarjassa molempien kahdeksan parasta joukkuetta etenevät Majoriin, ja 9.-11. sijat siirtyvät viimeisen mahdollisuuden Decider Bracket -sarjaan. Amerikan, sekä Aasian ja Tyynenmeren RMR-sarjassa neljä parasta joukkuetta ja kaksi parasta joukkuetta pääsevät suoraan Majoriin. Kaksi viimeistä pääpaikkaa määräytyvät Decider Bracketin tulosten perusteella.
Järjestelmä > Tasot

Majorissa itsessään on useita vaiheita. Se alkaa Challengers Stagella, jossa RMR:n heikoimmin sijoittuneet joukkueet kilpailevat paikasta seuraavaan vaiheeseen. Edistyäkseen Challengers Stagesta joukkueiden on voitettava kolme viidestä pelistä. Kahdeksan joukkuetta, jotka onnistuvat voittamaan kolme peliä, siirtyvät Legends Stagelle. Kahdeksan heikointa lähtee kotiin. Kahdeksan RMR:n parasta joukkuetta pääsevät automaattisesti Legends Stage -vaiheeseen, ja heidän seuraansa tulevat Challengers Stagelta etenevät joukkueet. Konsepti on täsmälleen sama – joukkueen tulee voittaa kolme peliä edistyäkseen. Kahdeksan joukkuetta jatkaa ja kahdeksan alinta tippuvat. Kahdeksan viimeistä joukkuetta etenevät loppuvaiheeseen, eli Champions Stagelle. Muutaman päivän aikana joukkueet pyrkivät voittamaan neljännesfinaalista lähtien otteluita loppufinaaliin. Jokainen Champions Stagen ottelu on paras kolmesta.
Järjestelmä > Pelikiellot

Valve on kieltänyt aikojen saatossa lukuisia pelaajia osallistumasta Majoreihin huijaamisen vuoksi. Valve Anti-Cheat, eli VAC on yleisin tapa, jossa pelaajat saavat pelikiellot. VAC on Valven suunnittelema huijausten estoohjelma tunnistamaan pelissä käynnissä olevat huijaukset. Yksi merkittävimmistä VAC-kielloista annettiin Hovik "KQLY" Tovmassianille. KQLY ja useat muut ammattilaispelaajat saivat pelikiellon pelatessaan Ranskan parhaassa joukkueessa Titanissa. Vuonna 2015 huijaamisesta saivat pelikiellot Gery ja kriSSh.
Luettelo Majoreista

| Turnaus | Voittaja | Päivämäärä |
| --- | --- | --- |
| DreamHack Winter 2013 | Fnatic | 28. marraskuuta – 30. marraskuuta 2013 |
| EMS One Katowice 2014 | Virtus.pro | 13. marraskuuta – 16. marraskuuta 2014 |
| ESL One Cologne 2014 | Ninjas in Pyjamas | 14. elokuuta – 17. elokuuta 2014 |
| DreamHack Winter 2014 | LDLC | 27. marraskuuta – 29. marraskuuta 2014 |
| ESL One Katowice 2015 | Fnatic | 12. maaliskuuta – 15. maaliskuuta 2015 |
| ESL One Cologne 2015 | Fnatic | 20. elokuuta – 23. elokuuta 2015 |
| DreamHack Open Cluj-Napoca 2015 | EnVy | 28. lokakuuta – 1. marraskuuta 2015 |
| MLG Columbus 2016 | Luminosity Gaming | 29. maaliskuuta – 3. huhtikuuta 2016 |
| ESL One Cologne 2016 | SK Gaming | 5. heinäkuuta – 10. heinäkuuta 2016 |
| ELEAGUE Major 2017 | Astralis | 22. tammikuuta – 29. tammikuuta 2017 |
| PGL Major: Kraków 2017 | Gambit | 16. heinäkuuta – 23. heinäkuuta 2017 |
| ELEAGUE Major: Boston 2018 | Cloud9 | 12. tammikuuta – 28. tammikuuta 2018 |
| FACEIT Major: London 2018 | Astralis | 5. syyskuuta – 23. syyskuuta 2018 |
| IEM Katowice Major 2019 | Astralis | 13. helmikuuta – 3. maaliskuuta 2019 |
| StarLadder Major: Berlin 2019 | Astralis | 23. elokuuta – 8. syyskuuta 2019 |
| PGL Major Stockholm 2021 | Natus Vincere | 26. lokakuuta – 7. marraskuuta 2021 |
| PGL Major Antwerp 2022 | FaZe Clan | 9. maaliskuuta – 22. maaliskuuta 2022 |
| IEM Rio Major 2022 | Outsiders | 31. lokakuuta – 13. marraskuuta 2022 |
| BLAST Paris Major 2023 | Team Vitality | 8. – 21. toukokuuta 2023 |
| PGL Major Copenhagen 2024 | Natus Vincere | 17. – 31. maaliskuuta 2024 |
| Perfect World Shanghai Major 2024 | Team Spirit | 30. marraskuuta – 15. joulukuuta 2024 |
| BLAST Austin Major 2025 | – | 9. – 22. kesäkuuta 2025 |
Lisäykset peliin > Kolikko

Ennen tapahtuman alkua pelaajat voivat ostaa turnauksen kolikon, jota he voivat päivittää paremmaksi arvaamalla joukkueiden sijoitukset eri tasoilla. Jokaisen tason arvaus täytyy tehdä hyvissä ajoin ennen kyseisen tason alkamista.
Lisäykset peliin > Kolikko > Tarrat

Tarrat ovat pelin virtuaalisia esineitä, joita pelaajat voivat ostaa tai saada tarrakapseleista. Tarrat voidaan sitten kiinnittää pelin sisäisten aseiden pintaan. Valve on julkaissut tarrasuunnittelun jokaiselle Majorissa vuodesta 2014 lähtien osallistuneelle joukkueelle ja tarran jokaiselle ammattipelaajan allekirjoitukselle Kölnistä 2015 lähtien. Näitä kahta tarratyyppiä on viittä laatua: paperi, glitter, holo, folio ja kulta. Jokaisen tarran oston yhteydessä puolet tuotoista menee pelaajalle tai joukkueelle ja puolet Valvelle.
Lisäykset peliin > Kolikko > Matkamuistolaatikot

Matkamuistolaatikot ovat virtuaalisia esineitä, jotka sisältävät aseen, jossa on skini yksinoikeudella tietylle Majorille. Nämä niin sanotut matkamuistoskinit voivat kuulua pelin kalleimpien skinien joukkoon niiden harvinaisuuden vuoksi. Sen jälkeen kun Cloud9:stä tuli ensimmäinen Pohjois-Amerikan CS:GO Major -mestari Boston 2018 -tapahtumassa, finaalin MVP:n Tyler "Skadoodle" Lathamin allekirjoituksella varustettu matkamuistoskini AWP-tarkkuuskiväärille myytiin 61 000 dollarilla.
Lisäykset peliin > Kunnianosoitukset

Tiettyjen merkittävien tai ikonisten hetkien jälkeen Majorissa Valve on lisännyt tapahtuman sijaintiin pelin sisäisiä muistomerkkejä, yleensä graffitien muodossa. Toistaiseksi tällaisia hetkiä Majoreissa on ollut kuusi.
Aiheesta muualla

Kuvia tai muita tiedostoja aiheesta Counter-Striken major-turnaukset Wikimedia Commonsissa
| --- | --- |
Pääsarja:   Counter-Strike  Condition Zero Deleted Scenes  Source  Global Offensive  Counter-Strike 2 
Spin-off-sarja:   Neo  Online  Nexon: Zombies  Online 2 
Kilpapelaaminen:   Counter-Striken major-turnaukset 
Huomattavia pelaajia:   coldzera  dev1ce  flusha  GeT_RiGhT  GuardiaN  kennyS  olofmeister  s1mple  shox  ZywOo 
Huomattavia joukkueita:   Astralis  Cloud9  ENCE eSports  FaZe Clan  Fnatic  G2 Esports  Heroic  Mouz  Natus Vincere  Ninjas in Pyjamas  Virtus.pro  Vitality 
Katso myös:   Valve Corporation  HLTV  Gearbox Software  Ritual Entertainment  Turtle Rock Studios  Hidden Path Entertainment  Steam  GoldSrc  Source 
Valve Corporationin kehittämät videopelit
| --- | --- |
Half-Life:   Half-Life Opposing Force  Blue Shift  Decay  Half-Life 2 Episode One  Episode Two  Deathmatch  Lost Coast  Half-Life: Alyx 
Counter-Strike:   Counter-Strike  Counter-Strike: Condition Zero Deleted Scenes  Counter-Strike: Source  Counter-Strike: Global Offensive  Counter-Strike 2 
Day of Defeat:   Day of Defeat  Day of Defeat: Source 
Team Fortress:   Team Fortress Classic  Team Fortress 2 
Left 4 Dead:   Left 4 Dead  Left 4 Dead 2 
Portal:   Portal  Portal 2 Sixense Perceptual Pack 
Muut:   Deathmatch Classic  Ricochet  The Orange Box  Dota 2
Anssi

| Anssi |
| --- | --- |
Nimipäivä:   
– suomenkielinen:  21. huhtikuuta
– ruotsinkielinen:  –
– ortodoksinen:  15. helmikuuta
Muunnelmia:  Anselmi
Vastineita eri kielissä:  Anselm, Anselmo
Nimen alkuperä:  Anshelm
Infobox OKNimi-testi OK: 
Anssi on suomalainen miehen etunimi. Anssi on lyhenne Anselmista tai tämän kansainvälisestä versiosta Anselm.
Anselm puolestaan on yhdistelmä saksankielisistä jumalaa (saks. ans) ja kypärää tai suojelua (saks. helm) merkitsevistä sanoista. Nimen voisi siis tulkita merkitsevän esimerkiksi "jumalten suojelemaa" tai "hyvää kypärää".
Vuoden 2019 loppuun mennessä Suomessa on Digi- ja väestötietoviraston tietojen mukaan ollut kirjoilla 7 565 Anssi-nimen saanutta miestä. Almanakassa Anssi on ollut vuodesta 1929 lähtien.
Leon

Leon, León tai Léon voi tarkoittaa ainakin seuraavia:
Paikkoja

León, kaupunki Espanjassa
León, maakunta Espanjassa
Léon, saari Kreetan rannikolla Kreikassa
León, kaupunki Meksikossa
León, kaupunki Nicaraguassa
León, departementti Nicaraguassa
Leónin kuningaskunta, kuningaskunta keskiajan Espanjassa
Leonin piirikunta, piirikunta Floridassa, Yhdysvalloissa
León Viejo, rauniokaupunki Nicaraguassa
Kastilia ja León, Espanjan itsehallintoalue
Nuevo León, osavaltio Meksikossa
Henkilöitä

Leon Diakonos (n. 950–1000), bysanttilainen historioitsija
Leon Matemaatikko (790–869), bysanttilainen filosofi ja loogikko
Leon Salamislainen, antiikin kreikkalainen, mahdollisesti ateenalainen kenraali
Leon, oik. Leon Robinson (s. 1962), yhdysvaltalainen näyttelijä
Léon, oik Lotta Lindberg (s. 1993 tai 1994), ruotsalainen laulaja-lauluntekijä
Henkilöitä > Leon tai León sukunimenä

Adriana Leon (s. 1992), kanadalainen jalkapalloilija
Ángel León Gozalo (1907–1979), espanjalainen ampuja ja olympiamitalisti
Daniel De Leon (1852–1914), yhdysvaltalainen sosialisti, toimittaja, poliitikko, marxilainen teoreetikko ja ammattiliitto-organisaattori
Donna Leon (s. 1942), yhdysvaltalainen kirjailija
Felipe Padilla de León (1912–1992), filippiiniläinen säveltäjä ja kapellimestari
Fortino Gómez León (1890–1986), meksikolainen katolinen piispa
Francisco Mendoza de Leon (s. 1947), filippiiniläinen katolinen piispa
José de León Toral (1900–1929), meksikolainen murhaaja
Juan de León Fandiño, espanjalainen meriupseeri ja kaappari
Juan Ponce de León (1460–1521), espanjalainen konkistadori
Lorenzo León Alvarado (1928–2020), perulainen roomalaiskatolinen piispa
Luis de León (1527–1591), espanjalainen kirjailija
Luis León Sánchez (s. 1983), espanjalainen maantiepyöräilijä
Lukas Leon (s. 1997), suomalainen rap-artisti
María Pilar León (s. 1995), espanjalainen jalkapalloilija
Mario León Dorado (s. 1974), espanjalainen katolinen piispa
Pedro León (s. 1986), espanjalainen jalkapalloilija
Pedro Cieza de León (n. 1520–1554), espanjalainen sotilas, historioitsija, maantieteilijä ja tietokirjailija
Rafael de Leon, Roaring Lion (1908-1999), trinidadilainen calypsolaulaja ja lauluntekijä
Renato Ascencio León (1939-2022), meksikolainen katolinen piispa
Roberto Lückert León (s. 1939), venezuelalainen katolinen arkkipiispa
Sergio León (s. 1989), espanjalainen jalkapalloilija
Tania León (s. 1943), kuubalais-yhdysvaltalainen säveltäjä ja kapellimestari
Tony Leon (s. 1956), eteläafrikkalainen poliitikko
Muita merkityksiä

Leon, Léon tai León, miehen etunimi
Leon (Léon), Luc Bessonin ohjaama elokuva vuodelta 1994
SEAT León, SEAT:in automalli
Estadio León, jalkapallostadion Leónissa, Meksikossa
León (1729),  Espanjan laivaston Galicia-luokan linjalaiva
BN Léon (1911), Kreikan laivaston alus.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Leon”, voi hakea sivunnimihaulla, laajalla sivunnimihaulla tai tekstihaulla.
Harvinaiset-verkosto

| Harvinaiset verkosto |
| --- | --- |
 Harvinaiset-verkoston logo
Perustettu:  1995
Toimiala:  Sosiaali- ja terveysala
Toiminta-alue:  Valtakunnallinen
Kattojärjestö:  Eurordis
Aiheesta muualla
Sivusto
Infobox OKVirheellinen NIMI-arvo: 
Harvinaiset-verkosto on valtakunnallinen harvinaisryhmiä edustavien ja harvinaistyötä tekevien sosiaali- ja terveysjärjestöjen yhteistyöverkosto. Verkoston tavoitteena on parantaa harvinaisiin sairaus- ja vammaryhmiin kuuluvien ja heidän läheistensä asemaa Suomessa. Verkosto auttaa tunnistamaan harvinaisuuteen liittyviä haasteita ja näkökulmia.
Verkoston kattojärjestönä on EURORDIS, joka on harvinaisten sairauksien kansainvälinen etujärjestö. Harvinaiset-verkosto liittyi siihen 2011.